b'\n_START_ARTICLE_\nP4 Radio Hele Norge\n_START_SECTION_\nHistorikk\n_START_PARAGRAPH_\nEtter \xc3\xa5 ha sendt i det st\xc3\xb8rste kommersielle radionettet i Norge, FM4, i ti \xc3\xa5r, fikk ikke P4 fornyet denne konsesjonen etter utl\xc3\xb8pet i 2003. I stedet fikk P4 konsesjon til \xc3\xa5 sende p\xc3\xa5 det noe mindre FM5-nettet. Kanalen hadde i denne forbindelse en rekke rettstvister g\xc3\xa5ende med kanalen som skulle overta FM4-nettet fra 1. januar 2004, dav\xc3\xa6rende Kanal 4. Et resultat av disse tvistene var at Kanal 4 m\xc3\xa5tte endre navn til Kanal 24, senere Radio Norge._NEWLINE_Kenneth Andresen og Silje Stang ledet den f\xc3\xb8rste sendingen._NEWLINE_P\xc3\xa5 tross av overgangen til et nett med noe lavere dekningsgrad klarte P4 \xc3\xa5 holde posisjonen som den st\xc3\xb8rste kommersielle radiokanalen i Norge. P4 beholdt sin posisjon med en markedsandel p\xc3\xa5 om lag 23 prosent._NEWLINE_Blant kanalens mest popul\xc3\xa6re programmer er P4s Radiofrokost, Michael Direkte, Midt i trafikken, Jorda Rundt, Kj\xc3\xa6rlighet uten grenser og Misjonen. P\xc3\xa5 1990-tallet sendte de program som Fem h\xc3\xb8ns, God ettermiddag, Inn i natten, Tidsmaskinen, Takk for maten, Musikk- karusellen og barneprogrammet Revehiet. _NEWLINE_I tillegg til P4 har radiostasjonen s\xc3\xb8sterkanalene Bandit, P5 Hits, P5 Nonstop Hits, NRJ Norge, P6 Rock, P7 Klem, P8 Pop, P9 Retro og P10 Country. _NEWLINE_P4 ble tildelt lokalradiokonsesjoner i de store byene i Norge den 16. mars 2009. Kanalene fikk navnet P5, og startet sine lokalesendinger 1. januar 2010. Det var Medietilsynet som tildelte P4 lokalradiokonsesjonene for byene Oslo, Bergen, Trondheim og Stavanger.\n_START_SECTION_\nPrix Radio\n_START_PARAGRAPH_\nP4 har gjennom \xc3\xa5rene vunnet 48 Prix Radio i flere kategorier (2003-2016).'